યુવાનોએ દિલથી સ્વામીજીના વિચારને માન્યો ને તેમના પ્રવાસ માટે નાણાં એકઠાં કરવા માંડ્યાં. જ્યારે આ યુવાનોએ રામનદના રાજાને મદદ માટે લખ્યું, ત્યારે કંઈક વિચિત્ર કારણને લીધે રાજાએ ના પાડી દીધી; જો કે તેમણે આ પહેલાં રામનદમાં સ્વામીજીને આ બાબતમાં હા પાડી હતી. યુવાનોએ જે પૈસા એકઠા કર્યા હતા, તેનું વિતરણ ગરીબ માણસોમાં કરી દેવાનું કહ્યું, કેમકે તેમની એ યોજના પ્રભુની ઇચ્છા અનુસાર હતી કે નહિ એની તેમને સંપૂર્ણ ખાતરી ન હતી. એ માટે મા જગદંબા એમને આદેશ કરે તેમ તેઓ ઇચ્છતા હતા.